Mooi huwelik eindig in bitter egskeiding | Jansens Egskeiding Forum
You are here: Home / Dit Wat Eens Mooi Was, Is Nou Verby….
ANONIEM: Ek is nou maar eers vir 4 en 'n half jaar in 'n baie ingewikkelde huwelik. Ons het 2 seuntjies waarvan die oudste in okt 3 word en die jongste het nou aug 1 geword… Ek lewe vir my kinders en is 'n huisvrou. My man dreig nou al vir die hoeveelste keer dat ons 'n egskeiding moet oorweeg want so kan hy nie aangaan nie, maar die besluit moet ek neem… Of ek kans sien vir ons huwelik of nie. Wel 'n bietjie agtergrond. Ons albei is depressielyers en my man se persoonlikheid eis dat 'n mens hom die heeltyd moet "glorify" en laat voel of hy die belangrikste ding op aarde is… En die oomblik as dinge nie na sy sin gaan nie, ruk hy homself op en kry ek koue skouer tot hy afgekoel het. En natuurlik in my oe voel dit of ek hom net eenvoudig nooit tevrede sal kan stel nie. Hy het altyd iets om oor te kla… OF dit nou oor die kinders se opvoeding of die skoonheid van die huis gaan daar is altyd iets waaroor hy ontevrede is. My opsomming van ons huwelik is. Dat ons albei mekaar nie verstaan en kan in sien wat die ander een uit die verhouding soek nie en dus baklei ons gereeld oor die kleinste goed. My vraag: Wanneer weet jy dat daar nie meer 'n ander uitweg is as 'n egskeiding nie, wanneer is genoeg genoeg… Ek wil nie nog 'n egskeidingstatistiek word nie, maar of ek vir dekades lank nog in hierdie huwelik wil vasgekeer wees, weet ek ook nie. Waar trek mens die streep om te besef wat eens so mooi was is nou verby… Daar is geen 3de persone betrokke nie.
Om te skei of nie, is net 'n besluit wat jy kan neem. Die feit dat beide van julle depressielyers is, sê vir my die saak het twee kante en daarom stel ek voor dat julle oorweging daaraan skenk om 'n huweliksberader te spreek voordat jy/julle die finale besluit neem om te skei of nie.
Ek vertrou dit beantwoord jou vraag.
Posted in Egskeiding, Kinders, Voor egskeiding Tagged children, Divorce, divorce attorney, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsprokreur, huwelik, Jacques Jansen, Kind, kinders, minderjarige kind, Minor child, moedeloos, skei